2020. gada 30. jūnijā Rīkojums Nr. 347

Rīgā (prot. Nr. 42 1. §)

**Par finansējuma piešķiršanu Krustpils novada domei pašvaldības autoceļu seguma pārbūves būvprojekta izstrādei**

1. Lai nodrošinātu pievedceļu uzlabošanu un Zemessardzes 56. nodrošinājuma bataljona infrastruktūras attīstību, piešķirt Krustpils novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" 7 274 *euro* pašvaldības autoceļu (zemes vienību kadastra apzīmējumi 5668 007 0346 un 5668 007 0347) seguma 2,69 km garumā pārbūves būvprojekta izstrādei.

2. Aizsardzības ministrijai noslēgt sadarbības līgumu ar Krustpils novada domi par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Krustpils novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks